GREEK SUPREME COURT DECISION

Decision ID: 713/2024
Decision Number: 713
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη-Εισηγήτρια, Σταυρούλα Κουσουλού και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 5 Απριλίου 2024, με την παρουσία του Αντεισαγγελέα του Αρείου Πάγου Κωνσταντίνου Τζαβέλλα (γιατί κωλύεται η Εισαγγελέας) και του Γραμματέα Γεράσιμου Βάλσαμου, για να δικάσει την αίτηση του Αντεισαγγελέα Εφετών Πειραιά Δημητρίου Παϊκόπουλου, για αναίρεση της απόφασης 39/2024 του Μονομελούς Εφετείου Κακουργημάτων Πειραιά. Με κατηγορούμενο τον A. I. του K., ο οποίος δεν παραστάθηκε. Το Μονομελές Εφετείο Κακουργημάτων Πειραιά, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων Αντεισαγγελέας ζητεί τώρα την αναίρεσή της, για τους λόγους που αναφέρονται στη με αριθμό 15/5-2-2024 αίτησή του, η οποία ασκήθηκε ενώπιον του Γραμματέα του Εφετείου Πειραιά Παράσχου Μαραγκού και καταχωρίστηκε στο οικείο πινάκιο με τον αριθμό 210/2024. Αφού άκουσε Τον Αντεισαγγελέα, που πρότεινε να γίνεται δεκτή η κρινόμενη αίτηση αναίρεσης,

Judges: Μαρία Λεπενιώτη, Κωστούλα Πρίγγουρη, Παρασκευή Τσούμαρη-Εισηγήτρια, Σταυρούλα Κουσουλού, Ευαγγελία Γιακουμάτου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη-Εισηγήτρια, Σταυρούλα Κουσουλού και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 5 Απριλίου 2024, με την παρουσία του Αντεισαγγελέα του Αρείου Πάγου Κωνσταντίνου Τζαβέλλα (γιατί κωλύεται η Εισαγγελέας) και του Γραμματέα Γεράσιμου Βάλσαμου, για να δικάσει την αίτηση του Αντεισαγγελέα Εφετών Πειραιά Δημητρίου Παϊκόπουλου, για αναίρεση της απόφασης 39/2024 του Μονομελούς Εφετείου Κακουργημάτων Πειραιά. Με κατηγορούμενο τον A. I. του K., ο οποίος δεν παραστάθηκε. Το Μονομελές Εφετείο Κακουργημάτων Πειραιά, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων Αντεισαγγελέας ζητεί τώρα την αναίρεσή της, για τους λόγους που αναφέρονται στη με αριθμό 15/5-2-2024 αίτησή του, η οποία ασκήθηκε ενώπιον του Γραμματέα του Εφετείου Πειραιά Παράσχου Μαραγκού και καταχωρίστηκε στο οικείο πινάκιο με τον αριθμό 210/2024. Αφού άκουσε Τον Αντεισαγγελέα, που πρότεινε να γίνεται δεκτή η κρινόμενη αίτηση αναίρεσης,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Από τη διάταξη του άρθρο 505 παρ. 1 περ. β του ΚΠοινΔ, προκύπτει ότι ο Εισαγγελέας Εφετών, μπορεί μέσα στην προθεσμία που ορίζεται από το άρθρο 507 του ίδιου Κώδικα, να ζητήσει την αναίρεση των αποφάσεων του Εφετείου, του μικτού ορκωτού εφετείου και των μικτών ορκωτών δικαστηρίων που ανήκουν στην περιφέρεια του και για τους λόγους που αναφέρονται στη διάταξη του άρθρου 510 παρ. 1 του ίδιου Κώδικα, μεταξύ των οποίων περιλαμβάνεται και εκείνος της εσφαλμένης ερμηνείας ουσιαστικής ποινικής διατάξεως, (άρθρο 510 παρ. 1 στοιχ. Ε' του ΚΠΔ). Εσφαλμένη δε ερμηνεία και εφαρμογή ουσιαστικής ποινικής διατάξεως η οποία ιδρύει τον από το άρθρο 510 παρ. 1 στοιχ. Ε' του Κ.Π.Δ λόγο αναιρέσεως, υπάρχει όταν το δικαστήριο της ουσίας αποδίδει στην ερμηνευόμενη ή εφαρμοζόμενη ουσιαστική ποινική διάταξη διαφορετική έννοια από εκείνη που πραγματικά έχει ή όταν τα πραγματικά περιστατικά που δέχθηκε ότι αποδείχθηκαν, υπάγει σε διάταξη που δεν αρμόζει στη συγκεκριμένη περίπτωση, παραβιάζοντας έτσι ευθέως το νόμο. Στην προκειμένη περίπτωση, η κρινόμενη με αριθμό 15/5-2-2024, αίτηση αναιρέσεως που άσκησε ο Αντεισαγγελέας Εφετών Πειραιώς, με δήλωση στη γραμματέα του εν λόγω Δικαστηρίου στρέφεται κατά της υπ' αριθμόν 39/2024 απόφασης του Μονομελούς Εφετείου Κακουργημάτων Πειραιώς, με αντικείμενο τον καθορισμό συνολικής ποινής. Η αίτηση αναιρέσεως ασκήθηκε νομότυπα και εμπρόθεσμα, δηλαδή εντός είκοσι (20) ημερών από την καταχώρηση της προσβαλλόμενης αποφάσεως στο ειδικό βιβλίο, η οποία έλαβε χώρα στις 29-1-2024 και πρέπει να ερευνηθεί περαιτέρω, ως προς τη βασιμότητα του προβαλλόμενου με αυτή λόγου αναιρέσεως, που αναφέρεται σε πλημμέλεια από το άρθρο 510 παρ. 1 στοιχ. Ε' του ΚΠοινΔ, χωρίς την παρουσία του κατηγορουμένου Α. I. του K., ο οποίος αν και κλητεύθηκε νομότυπα και εμπρόθεσμα, σύμφωνα με το από 28-2-24 αποδεικτικό επιδόσεως της γραμματέως του ΣΚ Τρικάλων, όπου κρατείται, δεν εμφανίσθηκε κατά την αναφερόμενη στην αρχή της παρούσας δικάσιμο. Σύμφωνα με την διάταξη του άρθρου 551 παρ. 1 του ΚΠοινΔ, "1. Αν πρόκειται να εκτελεστούν κατά του ίδιου προσώπου περισσότερες καταδικαστικές αποφάσεις για διαφορετικά εγκλήματα που συρρέουν, εφαρμόζονται οι ορισμοί του Ποινικού Κώδικα για τη συρροή... 3) Για τον καθορισμό της συνολικής ποινής, ως ποινή βάσης λαμβάνεται υπόψη η βαρύτερη από αυτές..." Η παραπάνω διάταξη του άρθρου 551 του Κ.Ποιν.δ., κατά το μέρος που αναφέρεται στον καθορισμό συνολικής ποινής, είναι ουσιαστική ποινική διάταξη (ΑΠ 762/2023, ΑΠ 1516/2022, ΑΠ 32/2022, ΑΠ 940/2021). Εξάλλου κατά το άρθρο 94 παρ. 1 του ΠΚ "1. Κατά του υπαιτίου δύο ή περισσότερων εγκλημάτων που τελέστηκαν με περισσότερες πράξεις και τιμωρούνται με πρόσκαιρες στερητικές της ελευθερίας ποινές, επιβάλλεται, μετά την επιμέτρησή τους, συνολική ποινή, η οποία αποτελείται από τις βαρύτερη από τις συντρέχουσες ποινές επαυξημένη. Αν οι συντρέχουσες ποινές είναι του ίδιου είδους και ίσης διάρκειας, η συνολική ποινή σχηματίζεται με την επαύξηση μιας από αυτές. Η επαύξηση της βαρύτερης ποινής για κάθε μία από τις συντρέχουσες ποινές δεν μπορεί να είναι μεγαλύτερη από το ένα δεύτερο κάθε συντρέχουσας ποινής, ούτε μπορεί η συνολική ποινή να ξεπεράσει τα είκοσι έτη, όταν η βαρύτερη ποινή είναι κάθειρξη και τα οκτώ έτη όταν πρόκειται για φυλάκιση...". Περαιτέρω από τις συνδυασμένες διατάξεις των άρθρων 105Β, 108 και 109 του ΠΚ, αν από την απόλυση, υπό τον όρο της ανακλήσεως, του καταδικασθέντος σε στερητική της ελευθερίας ποινή περάσει το χρονικό διάστημα της ποινής, το οποίο υπολειπόταν για έκτιση, σε όσες περιπτώσεις αυτό είναι ανώτερο από τρία έτη, ή αν περάσουν τρία έτη, όταν αυτό είναι μικρότερο των τριών ετών, χωρίς να γίνει ανάκληση ή άρση, η ποινή (αν δεν πρόκειται για ισόβια κάθειρξη, οπότε απαιτείται να περάσουν δέκα έτη) θεωρείται ότι εκτίθηκε. Αν, όμως, μέσα στο χρονικό αυτό διάστημα, εκείνος που απολύθηκε διαπράξει έγκλημα από δόλο, για το οποίο του επιβλήθηκε αμετακλήτως οποτεδήποτε ποινή στερητική της ελευθερίας ανώτερη από ένα έτος, τότε εκτίει αθροιστικά και ολόκληρο το υπόλοιπο της προηγούμενης ποινής, το οποίο όφειλε να εκτίσει κατά το χρόνο της απόλυσης και επομένως δεν χωρεί στην περίπτωση αυτή η εφαρμογή των διατάξεων που διέπουν τον καθορισμό συνολικής ποινής, αφού αποκλείεται η προσμέτρηση του κατά τα άνω υπολοίπου. Η απόλυση, δηλαδή, υπό τον όρο της ανάκλησης δεν αποτελεί απαλλαγή από την ποινή, αλλά στάδιο εκτέλεσής της, που επιδιώκει την βελτίωση του καταδίκου και την κοινωνική του αποκατάσταση. Η άρση δε της απόλυσης επέρχεται αυτοδικαίως, μόλις η καταδίκη για το νέο έγκλημα καταστεί αμετάκλητη, έστω και μετά τη λήξη του χρόνου δοκιμασίας, αρκεί το έγκλημα αυτό να έχει τελεστεί εντός του χρόνου της δοκιμασίας. Από τις ανωτέρω διατάξεις, σε συνδυασμό και με αυτή του άρθρου 551 παρ. 1 ΚΠΔ, συνάγεται ότι, αν κατά το στάδιο της δοκιμασίας εκείνου που απολύθηκε υπό όρο συμπέσει ποινή ανώτερη του ενός έτους για άλλη (ή και περισσότερες) από δόλο τελεσθείσα πράξη (ή πράξεις) παρόλο ότι η ποινή που είχε ανασταλεί και η νέα (ή οι νέες) συναντώνται κατά την εκτέλεση, δεν επιτρέπεται να καταγνωστεί μία συνολική ποινή με συνυπολογισμό της ποινής που έχει ανασταλεί υπό τον όρο της ανάκλησης, καθόσον ολόκληρο το υπόλοιπο της τελευταίας εκτίεται αθροιστικά, αφότου καταστεί αμετάκλητη η απόφαση που επέβαλε στον υπό όρο απολυθέντα ποινή φυλάκισης ανώτερη του ενός έτους για έγκλημα, το οποίο διέπραξε από δόλο εντός του χρόνου της δοκιμασίας (ΑΠ 581/2020). Τέλος, κατά τις διατάξεις των παραγράφων 1 και 3 του άρθρου 174 του ΠΚ "Φυλακισμένοι ή άλλοι κρατούμενοι με νόμιμη διαταγή της αρχής που με ενωμένες δυνάμεις που με ενωμένες δυνάμεις α) επιχειρούν βίαια να αποδράσουν, β) επιτίθενται με έργα κατά των υπαλλήλων της φυλακής ή του κρατητηρίου ή κατά εκείνων στους οποίους έχει ανατεθεί η φύλαξη ή η επίβλεψη και γ) επιχειρούν με βία ή με απειλή να εξαναγκάσουν κάποιον από αυτούς σε πράξη ή παράλειψη, τιμωρούνται με φυλάκιση τουλάχιστον δύο ετών και χρηματική ποινή, ενώ η ποινή για τις πράξεις αυτές εκτίεται αθροιστικά με την ποινή που επιβλήθηκε ή θα επιβληθεί για την πράξη για την οποία ήταν κρατούμενος ο υπαίτιος. Από την ανωτέρω διάταξη, σε συνδυασμό και με αυτή του άρθρου 551 παρ. 1 ΚΠΔ, συνάγεται ότι και στην περίπτωση που η ποινή που επιβλήθηκε για την στάση κρατουμένων, συναντάται στην εκτέλεση με άλλες συντρέχουσες ποινές, δεν επιτρέπεται να καταγνωστεί μία συνολική ποινή με συνυπολογισμό και της πρώτης ποινής, καθόσον η τελευταία εκτίεται αθροιστικά και επομένως δεν χωρεί στην περίπτωση αυτή η εφαρμογή των διατάξεων που διέπουν τον καθορισμό συνολικής ποινής. Στην προκειμένη περίπτωση, από τα παραδεκτώς επισκοπούμενα, για τις ανάγκες του αναιρετικού ελέγχου, έγγραφα της δικογραφίας προκύπτουν τα ακόλουθα: το Μονομελές Εφετείο Κακουργημάτων Πειραιώς, με την με αριθμό 39/2024 απόφαση του, έκανε δεκτή την εγχειρισθείσα στην Εισαγγελία Εφετών Πειραιώς, με αριθμό πρωτοκόλλου 13319/08-12-2023, αίτηση του A. I. του K., κατοίκου ..., οδός ... και ήδη κρατούμενου στο Κ.Κ. Τρικάλων περί καθορισμού συνολικής ποινής και προέβη στη συγχώνευση, στην υπ' αριθ. 216/15-12-2021 απόφαση του Μονομελούς Εφετείου Κακουργημάτων Πειραιώς, με την οποία του επιβλήθηκε ποινή κάθειρξης δέκα (10) ετών και χρηματική ποινή πενήντα χιλιάδων (50.000) ευρώ, των κατωτέρω αποφάσεων και συγκεκριμένα: 1) της υπ' αριθ. 4569/2018 απόφασης του Δ' Μονομελούς Εφετείου Κακουργημάτων Αθηνών, με την οποία του επιβλήθηκε ποινή φυλάκισης τεσσάρων (4) ετών και δύο (2) μηνών, 2) της υπ' αριθ. 1266/2019 απόφασης του Δ' Μονομελούς Εφετείου Κακουργημάτων Αθηνών, με την οποία του επιβλήθηκε ποινή φυλάκισης τριών (3) ετών, 3) της υπ' αριθ. 427/2022 απόφασης του Τριμελούς Πλημμελειοδικείου Λαμίας, με την οποία του επιβλήθηκε ποινή φυλάκισης δύο (2) ετών, 4) της υπ' αριθ. 1069/2018 απόφασης του Γ' Αυτοφώρου Μονομελούς Πλημμελειοδικείου Αθηνών, με την οποία του επιβλήθηκε ποινή φυλάκισης οκτώ (8) μηνών, 5) της υπ' αριθ. 99761/2017 απόφασης του Β' Αυτοφώρου Μονομελούς Πλημμελειοδικείου Αθηνών, με την οποία του επιβλήθηκε ποινή φυλάκισης οκτώ (8) μηνών και χρηματική ποινή εξακοσίων (600) ευρώ, 6) της υπ' αριθ. 121381/2016 απόφασης του Γ' Αυτοφώρου Μονομελούς Πλημμελειοδικείου Αθηνών, με την οποία του επιβλήθηκε ποινή φυλάκισης οκτώ (8) μηνών, 7) της υπ' αριθ. 79515/2016 απόφασης του Β' Αυτοφώρου Μονομελούς Πλημμελειοδικείου Αθηνών με την οποία του επιβλήθηκε ποινή φυλάκισης οκτώ (8) μηνών, 8) της υπ' αριθ. 61981/2016 απόφασης του Β' Αυτοφώρου Μονομελούς Πλημμελειοδικείου Αθηνών, με την οποία του επιβλήθηκε ποινή φυλάκισης επτά (7) μηνών, 9) της υπ' αριθ. 25/09-02-2022 απόφασης του Πενταμελούς Εφετείου Πειραιώς, με την οποία του επιβλήθηκε ποινή φυλάκισης δύο (2) ετών και χρηματική ποινή επτακοσίων είκοσι (720) ευρώ και 10) της υπ' αριθ. 105661/14-012-2015 απόφασης του Α' Αυτοφώρου Μονομελούς Πλημμελειοδικείου Αθηνών, με την οποία του επιβλήθηκε ποινή φυλάκισης ενός (1) έτους, ενός (1) μηνός και δέκα οκτώ (18) ημερών, καθόρισε δε σε βάρος του αιτούντος μία συνολική ποινή κάθειρξης δέκα τεσσάρων (14) ετών και είκοσι εννέα (29) μηνών, αποτελούμενη από την ποινή κάθειρξης των δέκα (10) ετών ως ποινή βάσης, επαυξημένη κατά δύο (2) έτη και ένα (1) μήνα από την ποινή που του επιβλήθηκε με την υπ' αριθ. 4569/2018 απόφαση του Δ' Μονομελούς Εφετείου Κακουργημάτων Αθηνών, κατά ένα (1) έτος από την ποινή που του επιβλήθηκε με την υπ' αριθ. 1266/2019 απόφαση του Δ' Μονομελούς Εφετείου Κακουργημάτων Αθηνών, κατά ένα (1) έτος από την ποινή που του επιβλήθηκε με την υπ' αριθ. 427/2022 απόφαση του Τριμελούς Πλημμελειοδικείου Λαμίας, κατά τέσσερις (4) μήνες από την ποινή που του επιβλήθηκε με την υπ' αριθ. 1069/2018 απόφαση του Γ' Αυτοφώρου Μονομελούς Πλημμελειοδικείου Αθηνών, κατά τέσσερις (4) μήνες από την ποινή που του επιβλήθηκε με την υπ' αριθ. 99761/2017 απόφαση του Β' Αυτοφώρου Μονομελούς Πλημμελειοδικείου Αθηνών, κατά τέσσερις (4) μήνες από την ποινή που του επιβλήθηκε με την υπ' αριθ. 121381/2016 απόφαση του Γ' Αυτοφώρου Μονομελούς Πλημμελειοδικείου Αθηνών, κατά τέσσερις (4) μήνες από την ποινή που του επιβλήθηκε με την υπ' αριθ. 79515/2016 απόφαση του Β' Αυτοφώρου Μονομελούς Πλημμελειοδικείου Αθηνών, κατά τρεις (3) μήνες από την ποινή που του επιβλήθηκε με την υπ' αριθ. 61981/2016 απόφαση του Β' Αυτοφώρου Μονομελούς Πλημμελειοδικείου Αθηνών, κατά ένα (1) έτος από την ποινή που του επιβλήθηκε με την υπ' αριθ. 25/09-02-2022 απόφαση του Πενταμελούς Εφετείου Πειραιώς και κατά εννέα (9) μήνες από την ποινή που του επιβλήθηκε με την υπ' αριθ. 105661/14-12-2015 απόφαση του Α' Αυτοφώρου Μονομελούς Πλημμελειοδικείου Αθηνών, καθόρισε δε μία συνολική χρηματική ποινή πενήντα χιλιάδων τριακοσίων (50.300) ευρώ, αποτελούμενη από την χρηματική ποινή των πενήντα χιλιάδων (50.000) ευρώ ως ποινή βάσης, επαυξημένη κατά τριακόσια (300) ευρώ από τη χρηματική ποινή που του επιβλήθηκε με την 25/09-02-2022 απόφαση του Πενταμελούς Εφετείου Πειραιώς. Ωστόσο, για τον σχηματισμό της ανωτέρω συνολικής ποινής, το δικάσαν δικαστήριο προσμέτρησε αφενός την ποινή φυλάκισης των δύο (2) ετών και την χρηματική ποινή επτακοσίων είκοσι (720) ευρώ, που επιβλήθηκε στον αιτούντα με την υπ' αριθ. 25/09-02-2022 απόφαση του Πενταμελούς Εφετείου Πειραιώς, για την πράξη της στάσης κρατουμένων από κοινού (άρθρο 174§Ια και γ ΠΚ), αφετέρου δε, την ποινή φυλάκισης ενός (1) έτους, ενός (1) μηνός και δέκα οκτώ (18) ημερών, που υπολειπόταν προς έκτιση από την αρχική ποινή φυλάκισης δέκα οκτώ (18) μηνών, που του είχε επιβληθεί με την υπ' αριθ. 105661/14-12-2015 απόφαση του Α' Αυτοφώρου Μονομελούς Πλημμελειοδικείου Αθηνών, μετά την άρση της υπό όρο απόλυσής του (άρθρο 108 ΠΚ), δυνάμει της υπ' αριθ. 4037/29-9-2023 παραγγελίας του Εισαγγελέα Πρωτοδικών Αθηνών για το λόγο ότι μέσα στο χρόνο της δοκιμασίας του από την αποφυλάκιση του, υπέπεσε σε νέο εκ δόλου αδίκημα και καταδικάστηκε με την με αρ. 1266/2019 αμετάκλητη απόφαση του Δ' Μονομελούς Εφετείου Κακουργημάτων Αθηνών, σε ποινή φυλάκισης τριών (3) ετών, για το αδίκημα της απόπειρας διακεκριμένης κλοπής. Η προσμέτρηση όμως των παραπάνω ποινών για τον σχηματισμό της καθορισθείσας συνολικής ποινής ήταν ανεπίτρεπτη, καθόσον, σύμφωνα με τις προηγηθείσες νομικές σκέψεις, οι ποινές αυτές εκτίονται αθροιστικά. Επομένως, το δικάσαν Δικαστήριο δεν ερμήνευσε ούτε εφάρμοσε ορθά τις προδιαληφθείσες ουσιαστικές ποινικές διατάξεις των άρθρων 94 παρ. 1 του Π.Κ., 105Β, 108,109, 174 παρ. 1 και 3 του ΠΚ και 551 του ΚΠΔ και ο μοναδικός αναιρετικός λόγος για πλημμέλεια από το άρθρο 510 παρ. 1 στοιχείο Ε' του ΚΠΔ, είναι βάσιμος και πρέπει, κατά παραδοχή αυτού να αναιρεθεί η προσβαλλομένη με αριθμόν 39/2024 απόφαση του Μονομελούς Εφετείου Κακουργημάτων Πειραιώς και να παραπεμφθεί η υπόθεση για νέα συζήτηση στο ίδιο Δικαστήριο, που θα συγκροτηθεί από άλλο δικαστή, εκτός εκείνου που δίκασε προηγουμένως.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Αναιρεί την με αριθμό 39/2024 απόφαση του Μονομελούς Εφετείου Κακουργημάτων Πειραιώς. Παραπέμπει την υπόθεση για νέα συζήτηση, στο ίδιο Δικαστήριο που την εξέδωσε, το οποίο θα συγκροτηθεί από άλλο δικαστή, εκτός από εκείνο που δίκασε προηγουμένως. Κρίθηκε και αποφασίσθηκε στην Αθήνα στις 19 Απριλίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 17 Μαΐου 2024.

LEGAL REFERENCES
Articles Referenced: άρθρο 505 παρ. 1 περ. β, άρθρο 507, άρθρου 510 παρ. 1, άρθρο 510 παρ. 1 στοιχ. Ε' του ΚΠΔ, άρθρο 510 παρ. 1 στοιχ. Ε', άρθρου 551 παρ. 1, άρθρου 551, άρθρο 94 παρ. 1 του ΠΚ, άρθρων 105Β, άρθρου 174 του ΠΚ, άρθρο 174, άρθρο 108, άρθρων 94 παρ. 1, άρθρο 510 παρ. 1 στοιχε, άρθρο 505, άρθρου 510, άρθρο 510, άρθρο 94, άρθρων 105Β, 108 και 109 του ΠΚ, άρθρου 174, άρθρων 94
Article Codes: ΠΚ|ΚΠΔ
Law References: nan
Total Articles Cited: 18

DATES MENTIONED: 5-2-2024|29-1-2024|08-12-2023|15-12-2021|09-02-2022|14-12-2015|29-9-2023|05-04-2024|19-04-2024|17-05-2024

SOURCE: https://areiospagos.gr/nomologia/apofaseis_DISPLAY.asp?cd=77T8EYQ6O11RLK0HQJ3D01R5C8WO96&apof=713_2024&info=ΠΟΙΝΙΚΕΣ -  Ε